कम्युनिस्ट के खिलाफ धरना प्रदर्शन कल
ग्वालियर| केरल में बेगुनाहों की हत्या और पुलिस में सुनवाई न होने के खिलाफ 3 मार्च को राष्ट्रीय स्वयं सेवक संघ द्वारा फूलबाग चौराहे के पास कम्युनिस्ट के खिलाफ धरना दिया जाएगा। दावा है कि इस धरने में ढाई से तीन हजार लोग शामिल होंगे और शाम 4 से 6 बजे तक इस धरने में कम्युनिस्ट की करतूतें जनता को बताई जाएंगी। यह जानकारी बुधवार को प्रेस कॉन्फ्रेंस में आरएसएस के सह विभाग संचालक डॉ. राजेंद्र बांदिल, प्रांत सह संपर्क प्रमुख डॉ. जेएस नामधारी और लश्कर जिले के संघ चालक विजय गुप्ता ने दी। उन्होंने बताया कि 2 घंटे के इस धरने में वक्ता यह बताएंगे कि केरल में किस प्रकार कम्युनिस्टों द्वारा संघ के लोगों की हत्याएं कर लोकतंत्र को खत्म किया जा रहा है।
bho_Deva hin_Deva